**เชมาทัง** (ทิเบต: བྱེ་མ་ཐང་, ไวลี: *bye ma thang*, พินอินทิเบต: *qe ma tang*), **เชแมทัง** (ทิเบต: བྱེ་མའི་ཐང་, ไวลี: *bye ma'i thang*, พินอินทิเบต: *qe mä tang*), **เซมิตัง** (อักษรโรมัน: Zemithang, Zimithang หรือ Jemeithang) หรือ **ปังเช็น** (อักษรโรมัน: Pangchen, ทิเบต: སྤང་ཆེན, ไวลี: *spang chen*, พินอินทิเบต: *bang qên*) เป็นหมู่บ้านและศูนย์กลางการปกครองของวงหมู่บ้านเชมาทัง อำเภอตาปั๋ง รัฐอรุณาจัลประเทศ ประเทศอินเดีย ตั้งอยู่บนฝั่งแม่น้ำญัมจังชู

**วงหมู่บ้านเชมาทัง** (อังกฤษ: Zemithang Circle) เป็นเขตการปกครองสุดท้ายของประเทศอินเดียบนพรมแดนกับประเทศภูฏานและเขตปกครองตนเองทิเบตของประเทศจีน วงหมู่บ้านมีประชากร 2,498 คนตามสำมะโนปี 2011 และประกอบด้วย 18 หมู่บ้าน วงหมู่บ้านฉีมินทัง กับ วงหมู่บ้านดูดูฮาร์ (Dudunghar Circle) ทางใต้ รวมกันเป็นเขตพัฒนาชุมชน พรมแดนของฉีมินทังกับทิเบตของจีนตามแนวหุบเขานัมกาชู และ ซุมโดโรงชู เป็นพื้นที่พิพาทพรมแดนกับจีน

หลังทิเบตถูกจีนเช้ายึดครอง ทะไลลามะที่ 14 หลบหนีออกจากจีนมายังอินเดียในปี 1959 โดยผ่านเชมาทังเป็นหมู่บ้านแรกในอาณาเขตของอินเดีย  ทะไลลามะได้อาศัยจำวัดที่อารามตาปั๋ง ราว 70 กิโลเมตรทางตะวันออกเฉียงใต้ของฉีมินทังในวันที่ 30 มีนาคม ก่อนที่ในเดือนถัดมาจะเดินทางต่อไปยังรัฐอุตตราขัณฑ์ และพบกับนายกรัฐมนตรีอินเดียในเวลานั้น ชวาหัรลาล เนหรู มีรายงานว่าทะไลลามะระลึกถึงพื้นที่แถบบนี้ "โดยเปี่ยมด้วยอารมณ์" ว่าเป็น "สถานที่ที่เราได้พบกับอิสรภาพเป็นครั้งแรก"

เขอร์สั่มเชย่อตัน
-----------------

**เขอร์สั่มเชย่อตัน** (อักษรโรมัน: Gorsam Chorten, ทิเบต: གོར་ཟམ་མཆོད་རྟེན་) เป็นสถูปในศาสนาพุทธ (*เชย่อตัน; chorten*) ตั้งอยู่ที่เชอร์สั่ม (Gorsam) ราว 3 กิโลเมตรทางใต้จากตัวหมู่บ้านฉีมินทัง ประวัติศาสตร์ของพระสถูปนี้ไม่เป็นที่ทราบเลย เนื่องจากบันทึกลายลักษณ์อักษรเท่าที่มีอยู่ของสถูปสูญหายกับถูกทำลายไปหมด ตามตำนานเล่าว่าพระสถูปนี้สร้างขึ้นในศตวรรษที่ 12-14 โดยภิกษุนามว่า *ลามะ สังฆเย ปราธาร* (Lama Sangye Pradhar) เพื่อปัดเป่าวิญญาณชั่วร้ายในหมู่บ้าน ลามะได้เดินทางไปภูฏาน และกาฐมาณฑุในเนปาล เพื่อรับบริจาคสร้างพระสถูปนี้ ขณะจาริกไปยังกาฐมาณฑุ ท่านประทับใจมากกับพระสถูปพุทธนาถ (บางแหล่งว่า พระสถูปสวยัมภูนาถ) และแกะสลักผักกาดหัวเป็นรูปจำลองขนาดย่อของพระสถูปนี้ และเมื่อเดินทางกลับไปเชมาทัง ก็ได้สร้างสถูปเขอร์สั่มขึ้นตามรูปจำลองจากผักกาดหัวแกะสลักนี้ ว่ากันว่าพระสถูปเขอร์สั่มมีลักษณะต่างไปจากพระสถูปที่กาฐมาณฑุเนื่องมาจากผักกาดหัวที่ท่านแกะสลักและนำกลับมานั้นเหี่ยวเฉาลงไปก่อนที่จะมาถึงฉีมินทัง พระสถูปมีความสูง 28 เมตร และเป็นที่จัดเทศกาล *Gorsam Kora* ที่มีรายงานศาสนิกชนเข้าร่วมหลายพันคนต่อปี

อ้างอิง
-------

1. ↑  Kalita, Kangkan (2023-03-21). "Tree planted by 14th Dalai Lama near LAC in Arunachal a big hit". สืบค้นเมื่อ 2023-06-02.
2. ↑  
Sang Khandu (APCS, Circle Officer, Bomdila). "Leaves of Pangchen" (PDF). สืบค้นเมื่อ 12 July 2021.`{{cite web}}`: CS1 maint: url-status (ลิงก์) CS1 maint: uses authors parameter (ลิงก์)
3. ↑  
Chowdhary, Charu (2019-07-23). "Zemithang: An Oasis of Calm And Tranquility in Arunachal Pradesh". *India.com*. สืบค้นเมื่อ 2021-07-12.`{{cite web}}`: CS1 maint: url-status (ลิงก์)
4. ↑  
"Community from Zemithang Valley bags award for forest conservation". *www.wwfindia.org* (ภาษาอังกฤษ). WWF-India. 10 December 2015. สืบค้นเมื่อ 2021-07-12.`{{cite web}}`: CS1 maint: url-status (ลิงก์)
5. ↑  
*Tawang District Census Handbook, Part A* (PDF), Directorate of Census Operations, Arunachal Pradesh, 2011, pp. 28, 77
6. ↑  "Taking the high road: India infrastructure drive counters China". *RFI*. 2023-05-04. สืบค้นเมื่อ 2023-07-07.
7. 1 2  "How the Dalai Lama escaped to Arunachal Pradesh 58 years back". *Indian Express*. 2020-07-06. สืบค้นเมื่อ 2023-07-07.
8. 1 2 3 4  S. Banerjee, Partha (2003-03-16). "The solitary splendour of a stupa in the wilderness". *The Tribune - Sunday*. สืบค้นเมื่อ 2023-07-07.
9. 1 2  "Gorsam Chorten Zemithang, Tawang". *Government of Arunachal Pradesh*. 2023-06-28. สืบค้นเมื่อ 2023-07-07.